cyanic-selkie/wikianc huggingface dataset:
גרונריט
קריסטלוגרפיה
הגרונריט מתגבש במערכת המונוקלינית, חבורת סימטריות נקודתית "מונוקלינית רגילה" 2/m\, וחבורת סימטריות מרחבית C2/m. הפרמטרים של תא היחידה הם: Åa=9.56, b=18. 39Å, c=5.33Å, וגודלה של זווית β הוא 101.89°. ככל מינרל בקבוצת האמפיבול בנוי משרשרת כפולה שבה שתי שורות של ארבעונים של סיליקט (SiO4) מתחברות אל שתי שורות אחרות דרך קטיונים של ברזל (או מגנזיום).
ילדי גן העדן
ילדי גן העדן (בצרפתית: Les Enfants du Paradis) הוא סרט קולנוע צרפתי משנת 1945 מאת הבמאי מרסל קרנה לפי מחזה מאת ז'אק פרוור. הסרט הופק בעת כיבוש צרפת במלחמת העולם השנייה ועלה לאקרנים מיד עם שחרורה.
במשאל שנערך בקרב מבקרי קולנוע צרפתים נבחר כסרט הטוב ביותר בכל הזמנים. בישראל נבחר לאחד משלושת הסרטים הצרפתיים האהובים ביותר בכל הזמנים, במשאל בקרב המבקרים יהודה סתיו, אורי קליין, אמיר קמינר ויעל שוב. עם זאת, היו שטענו כי בסרט טמונים מסרים אנטישמיים סמויים .
מוני מושונוב
טלוויזיה
בשנת 2010 נערכה לכבוד מושונוב תוכנית מיוחדת בשם "עושים כבוד" ששודרה בערוץ 2.
קולנוע
ב-1991 השתתף יחד עם שלמה בראבא, גידי גוב, האחיות יוספי ושלישיית הופה היי במופע לפסח שנקרא "זהו הופה", ובאותה שנה השתתף לצד צבי שיסל בקלטת הווידאו לילדים של אריק איינשטיין "כמו גדולים" מאז שיתף פעולה פעמיים נוספות עם השניים: ב-1992, כשכתב, הפיק ושיחק בסרט "כבלים" יחד עם שיסל ואיינשטיין, וב-1993, כשהשתתף עם שיסל בקלטת ההמשך ל"כמו גדולים" של איינשטיין, "כמו גדולים 2".
לודוויג קיבלר
קריירה מוקדמת
קיבלר נולד ב-2 בספטמבר 1889 במינכן שהשתייכה לאימפריה הגרמנית. בשנת 1908 התגייס קיבלר לצבא הגרמני הקיסרי, והצטרף לרגימנט הרגלים הבווארי ה-15 (פרידריך אוגוסט השלישי, מלך סקסוניה), ולחם בשורותיו במלחמת העולם הראשונה. וב-9 ביולי 1915 הועלה לדרגת אובר לוטננט, וב-18 באוגוסט 1918 הועלה לדרגת האופטמן, ומונה למפקד גדוד ברגימנט, אך נפצע קשה זמן קצר לאחר מכן. על פעולותיו בקרבות קיבל את עיטורי צלב הברזל דרגה ראשונה ושנייה, אות הפציעה בשחור, וצלב הכבוד של מלחמת העולם 1914/1918.
יחסי הונגריה–פינלנד
מלחמת העולם השנייה
לאחר תבוסתה במלחמת ההמשך, פינלנד ניתקה את היחסים הדיפלומטיים עם הונגריה ב-20 בספטמבר 1944.
מרטין מרקז
חיים אישיים
למרקז יש שלושה בנים ושתי בנות. בתו רמונה מרקז ידועה מהופעתה בתפקיד קארן בסדרה הקומית "לא ממש סיטקום" (Outnumbered).
סילייה קארינה מוטקה
עשיה פוליטית
בבחירות 2021 לפרלמנט הסאמי נבחרה מוטקה לנשיאת הפרלמנט הסאמי.
פילוסופיה של המתמטיקה
מדוע המתמטיקה עובדת?
התשובה לשאלה זו אינה מובנת מאליה. בעקבות עבודתו של דויד הילברט, נהוג היום לראות את המתמטיקה כתורה המטפלת במודלים אקסיומטיים, שבהם האקסיומות נבחרות באופן שרירותי, בלי קשר למציאות, רק בתנאי שיהיו עקביות. גישה זו זכתה לחיזוק בעקבות גילויה/המצאתה של גאומטריה לא אוקלידית, שבה אקסיומת המקבילים שונה מזו של הגאומטריה האוקלידית. שתי הגאומטריות הללו תקפות מתמטית בדיוק באותה מידה, אולם סביר שרק אחת מהן מתארת את המציאות. ובכל זאת – כאשר נותנים למודל את הפשר המתאים מקבלים לא רק תיאור מצוין של המציאות, אלא גם את היכולת לחזות תופעות באמצעות חקירת המשוואות ודדוקציה מתמטית של משפטים ומסקנות מהאקסיומות. דבר זה בא לידי ביטוי בשימוש בתורת המספרים לייצג את החשבון היומיומי שאנו עושים בהוספת והחסרת דברים, ובהסתמכות של כל תאוריה פיזיקלית כיום על משוואות מתמטיות שמתארות את האינטראקציות והקינמטיקה (תנועה) של הגופים.
היטיב לבטא בעיה זו הפיזיקאי אלברט איינשטיין שתהה "כיצד ייתכן שהמתמטיקה, שאיננה אלא פרי מחשבת האדם, ללא תלות בניסיון ובהסתכלות, מסתגלת כל כך יפה למציאות?" תשובתו הייתה: "במידה שחוקי המתמטיקה מתייחסים למציאות, הם אינם ודאיים; ובמידה שהם ודאיים, הם אינם מתייחסים למציאות".
ריאליזם מתמטי, או פלאטוניזם
פטנאם התנגד נחרצות למושג "פלאטוניזם", בטענה שמושג זה מרמז על הוויה מסוימת, שאינה נצרכת במקרה המתמטי. הוא תומך בצורה של "ריאליזם טהור" שדוחה מושגים מיסטיים של אמת, ומקבלת הרבה אמפיריציזם-למחצה במתמטיקה. דוגמה של תאוריה ריאליסטית שמתנגדת לפלאטוניזם היא תאוריית השכל המוגשם (ראו להלן).
פורמליזם
אחד מהראשונים שהציעו את הפורמליזם היה דויד הילברט, שמטרתו (תוכנית הילברט) הייתה להביא לאקסיומטיקה שלמה ועקבית (קונסיסטנטית). הילברט ביקש להראות את העקביות של המערכת המתמטית מההנחה כי ה"אריתמטיקה הפיניטארית" (כלומר, המספרים הטבעיים, שנחשבו כמקובלים על הכול מבחינה פילוסופית) היא עקבית. משפט האי שלמות השני של גדל הביא את תוכנית הילברט אל קִצה, כיוון שהראה כי מערכות אקסיומטיות חזקות אינן יכולות לעולם להוכיח את העקביות של עצמן. בפרט כל מערכת אקסיומטית סבירה שתכלול את המספרים הטבעיים לא תוכל להוכיח את העקביות של עצמה.
מעין-אמפיריציזם
עניין מקביל אחד, שאינו ממש מפריע לאסכולות באופן ישיר, אך הוא עדיין מאתגר את ההתמקדות שלהן, הוא רעיון המעין-אמפיריציזם במתמטיקה. רעיון זה צמח בסוף המאה ה-20 מהטענה הפופולרית שלא ניתן להוכיח כי אף אחד מיסודות המתמטיקה אכן קיים. יש שקוראים לזה "פוסטמודרניזם מתמטי". גישה זו היא צורה מינימלית של ריאליזם/קונסטרוקטיביזם חברתי, שמקבל שיטות אמפיריציסטיות-למחצה, ואף אמפיריציסטיות ממש, לתחום המתמטי המודרני.
שיטות כאלה תמיד היו חלק מהמתמטיקה העממית, ועל ידיה נעשו פעולות מרשימות של חישוב ומדידה. למעשה, השיטות האלה הן ה"הוכחה" היחידה שיש לתרבות כזו.
פלאו
הרפובליקה של פָּלָאו (מאוית גם בֵּלאו; באנגלית: Republic of Palau; בפלאואנית: Beluu ęr a Belau) היא מדינת איים באוקיינוס השקט, הממוקמת כ-500 קילומטר מזרחית לפיליפינים. הרפובליקה קיבלה את עצמאותה ב-1994 מארצות הברית, והיא אחת המדינות הצעירות ביותר והקטנות ביותר בעולם.
גאוגרפיה
המדינה מורכבת ממאות איים המוקפים בשונית אלמוגים, מתוכם למעלה מ-400 בלגונה הדרומית באיי רוק. רק תשעה מהאיים הגדולים מיושבים. האיים הגדולים ברובם געשיים, ויש בהם אדמה פורייה. האיים הקטנים הם ברובם איי אלמוגים. האקלים טרופי, חם ולח. כמות המשקעים הממוצעת כ-3,800 מ"מ גשם בשנה. הים עשיר בדגה, ומהווה מוקד משיכה לצוללנים.
פינקודונטיים
ראשוני המינים מהמשפחה הופיעו באמריקה הצפונית של תקופת הפלאוקן אך הסוג Tetraclaenodon שגודלו היה כשל שועל. לאורך האאוקן המינים הפכו לגדולים יותר, אך באמצע האאוקן הם נעלמו מרשימת המאובנים. הם לא היו נפוצים גם לפני היכחדותם, למעט המניסקותריום שנמצאו ממנו הרבה מאובנים באמריקה הצפונית.
אלכסנדר שניידר (שחמטאי)
ביוגרפיה
אלכסנדר שניידר נולד בלוהנסק (ברית המועצות, כיום באוקראינה). בשנים 1985-1983 הוא השתתף בתחרות אמנים צעירים של ברית המועצות ובשנת 1984 חלק מקומות 2–3 (ניצח אדוארד רוזנטליס). בשנת 1990 הוא השתתף באליפות ברית המועצות וחלק מקומות 10–11 עם סמיון דבויריס. בשנת 1991 הוא חלק מקומות 2–3 עם סם פאלאטניק בקולקטה.
בשנת 1990 הוענקה לשניידר דרגת רב אמן
אורלי קסטל-בלום
יצירתה
חוקר הספרות גרשון שקד ראה באורלי קסטל-בלום סופרת אשר שינתה את פניה של הספרות העברית בחדשנות תוכנם של ספריה.
קישורים חיצוניים
מכּתביה:
מרגרינה
רגולציה
קנדה אסרה ייצור ושיווק של מרגרינה משנת 1886, בנימוק שמדובר בזיוף של חמאה. האיסור בוטל זמנית בשנים 1917–1923 בגלל מלחמת העולם הראשונה ובוטל סופית בהחלטה של בית המשפט העליון של קנדה בשנת 1948. חוקים לאיסור שיווק מרגרינה הועברו במדינות שונות של ארצות הברית בשנים 1884–1885, אולם אלו בוטלו על ידי בית המשפט. החוק במסצ'וסטס התמיד עד 1894 אז בוטל על ידי בית המשפט העליון של ארצות הברית שקבע שלא ניתן לאסור מכירת מרגרינה לא צבועה, בגלל שהיא אינה דומה לחמאה.
הטלסקופ הבינוקולארי הגדול
הפרויקט
הטלסקופ הוא פרויקט משותף של מספר גופי מחקר, בהם: הקהילה האסטרונומית האיטלקית (המיוצגת על ידי המכון האיטלקי הלאומי לאסטרופיזיקה וקבוצת מצפים באיטליה), אוניברסיטאות מדינת אריזונה, תאגיד המחקר בטוסון (הכולל את אוניברסיטת מינסוטה, אוניברסיטת נוטרדאם, אוניברסיטת וירג'יניה ואוניברסיטת המדינה של אוהיו), הקהילה האסטרונומית בגרמניה (המיוצגת על ידי מספר מכונים באגודת מקס פלאנק וכן מצפים). הטלסקופ נבנה במילאנו שבאיטליה והורכב על ההר בתקציב כולל של 88 מיליון דולר (שער 1998).
מונטורן
היסטוריה
בשנת 1960 הותקנו מחדש מקשי הקריון, ובין השנים 1959–1993 הוחלפו חלק מהפעמונים שניזוקו במהלך השנים. הפעמונים שהוסרו מהקרילון מוצגים כיום במוזיאון ההיסטורי של אמסטרדם. הקריון הנוכחי כולל 38 פעמונים (2 פעמונים יותר מאשר היו בקריון המקורי).
צילום
צילום הוא פעולה היוצרת תצלום באמצעות הטבעת דפוס האור על גבי רכיב רגיש לאור כגון סרט צילום או חיישן באמצעות חשיפה מתוזמנת. הפעולה נעשית באמצעות מכשירים אופטיים הכוללים מרכיבים מכניים, כימיים או אלקטרוניים המשמשים כמצלמות.
שיטות חשיפה
במצלמות רפלקס SLR ניתן לשלוט גם באופן ידני על החשיפה (בדרך כלל קיים גלגל ועליו האותיות P ,S, A, M). במצלמות קומפקטיות קיימות תוכניות קבועות לסצנות שונות.
קופי לואק
קוֹפִּי לוּאָק (באינדונזית: Kopi luwak, קוֹפִּי - קפה; לוּאָק - גחן דקלים אסייתי) הוא קפה המיוצר מפולי קפה שעברו במערכת העיכול של גחן דקלים אסייתי, וגחניים אחרים.
סקדילוזאוריים
הסקדילוזאוריים דמו מעט לאנקילוזאורוס וגם קצת לסטגוזאורוס אך היו קטנים יותר לא יותר מאורך של 4 מטרים, כנראה דו-רגליים והם ניזונו מצמחייה קרקעית בעזרת שיניים קטנות ובעזרת חלל בטן רחב בתוכו מעיים גדולות. המאפיין החשוב שלהם היה שכבת האוסטאודרם שכיסתה את גופם, פחות בנוקשות מהאנקילוזאורים אך יותר מאוכלי צמחים אחרים מתקופתם. מבנה זה אולי הרתיע טורפים גדולים כמו הצרטוזאורוס מלטרוף אותם.
ערטניתיים
זוהי משפחה הכוללת בעיקר שיחים הגדלים באזורים הממוזגים בחצי הכדור הצפוני. המשפחה כוללת כ-600 מינים, רובם, כ-470, כלולים בסוג ברברית, שהוא הגדול במשפחה. תכונה מורפולוגית יוצאת דופן בקרב צמחי המשפחה היא הצגת גוונים שונים על גבי העלים. זוהי תכונה טבעית ההופכת את הצמחים לאטרקטיביים כצמחי נוי.
יוהאן פרנץ קסאבר שטרקל
פעילותו המוזיקלית
מוצרט בן ה-21 דווקא מתח בקורת על נגינתו של שטרקל במכתב שכתב ב-26 בנובמבר 1777: "בא שטרקל. הוא ניגן... חמש סונאטות לכינור, אבל כה מהר שלא יכולת להבין; זה היה גם לא ברור וגם לא בתזמון נכון". ב-1811 המלחין קרל מריה פון ובר ביקר אצלו באשאפנבורג.
מינמי
מינמי (שם מדעי: Minmi) הוא סוג של דינוזאור צמחוני מקבוצת האנקילואורים המשוריינים. הוא חי באוסטרליה של הקרטיקון התחתון לפני 113–119 מיליון שנה. מאובנים נוספים שנמצאו באזור ונחשבו לשייכים לסוג הועברו לסוג חדש - קנברזאורוס.
סון ון
חייה
ב-15 בדצמבר 2005, לאחר שנתיים מחוץ לכדורגל, חזרה סון לנבחרת סין. היא זכתה עם איתה באליפות אסיה שנערכה באוסטרליה ב-2006, ואחריה נאלצה להודיע על פרישה סופית בעקבות פציעה. ב-16 שנים בנבחרת סין, שיחקה סון ב-163 משחקים, כבשה 106 שערים (שיא מדינה) והופיעה בארבעה גביעי עולם ובשתי אולימפיאדות.
יחסי בנגלדש–הודו
התפתחויות אחרונות
בשנת 2012, בנגלדש אפשרה לתאגיד הנפט והגז הטבעי של הודו להעביר מכונות כבדות, טורבינות ומטענים דרך Ashuganj עבור פרויקט Palatana Power בדרום טריפורה.
יחסי הגנה
במהלך ביקורו בן ארבעת הימים של שייח חסינה בניו דלהי באפריל 2017, בנגלדש והודו חתמו על שני הסכמי הגנה, הסכם ראשון מסוג זה בין הודו לכל אחת משכנותיה. על פי ההסכמים, צבאות שתי המדינות יערכו תרגילים ואימונים משותפים. הודו תסייע לבנגלדש להקים מרכזי ייצור ושירות לפלטפורמות הגנה שברשותן של שתי המדינות במטרה להשיג עצמאות בייצור ביטחוני בבנגלדש, וכן תספק לצבא בנגלדש הכשרת מומחים ותמיכה טכנית ולוגיסטית. הודו גם העניקה לבנגלדש 500 מיליון דולר לרכישת ציוד ביטחוני.
ראש הממשלה נרנדרה מודי אמר, כי;"הודו לא תרצה לכפות שום דבר שבנגלדש עשויה למצוא לא מתאים לדרישתה. המסמך הדו-צדדי הנבחן נועד למסד את המנגנון הקיים ולייעל את שיתוף הפעולה המתמשך בין שתי המדינות', אמר גורם רשמי, והוסיף שהביטחון הימי יהווה מרכיב מרכזי בשותפות עם שתי המדינות המתמודדות עם אתגרים דומים במפרץ בנגל. מפת דרכים משותפת לפיתוח הכלכלה הכחולה במפרץ בנגל צפויה להיחשף במהלך ביקורו של ראש הממשלה חסינה."כמו כן, שני ראשי הממשלה של הודו ובנגלדש בירכו על היוזמות שלהם לפיתוח מאמץ הדוק יותר לחיזוק שותפויות הביטחון הימי, וכן הם העריכו את השלמת מזכר הבנות (MoU) הקשור להקמת מערכת מכ"ם למעקב חופים בבנגלדש. נמלי צ'יטגונג ומונגלה.
שיתוף פעולה מגפת COVID-19
באפריל 2021 שלחה בנגלדש תרופות וציוד רפואי להודו בעקבות הידרדרות מצב ה-COVID-19 בהודו. חבילת ההקלה כללה כ-10,000 בקבוקונים של Remdesivir (מיוצר בבנגלדש על ידי Beximco) זריקות אנטי-ויראליות, 30,000 ערכות PPE, וכמה אלפי טבליות אבץ, סידן, ויטמין C וטבליות נחוצות אחרות. במאי 2021, ממשלת בנגלדש שלחה משלוח שני של הקלה ב-COVID-19 המורכבת מאנטיביוטיקה, אקמול, ציוד מגן וחיטוי ידיים.
Yes דוקו
מנהלי הערוץ בעבר ובהווה
2008-היום – גיא לביא ב IMDb
דביר (עיר עתיקה)
דביר ומסורות כיבושה
דביר היא אחת הערים הבודדות שקיימות בידנו עדויות מפורטות במקרא לגבי נסיבות כיבושה ( ותיאור מקביל ב וב).
בנוסף, דביר מוזכרת בתנ"ך כאחת מ-31 הערים אשר כבש יהושע בן נון:.
1. חברון נכבשת בידי כלב בן יפונה, המזכיר ליהושע את ההבטחה שקיבל בתום פרשת המרגלים, ויהושע אכן מאשרר את ההבטחה. כלב מציע את עכסה בתו למי שיכבוש את דְּבִר /קִרְיַת סֵפֶר; עתניאל בן קנז אחי כלב נענה לאתגר, כובש את דביר וזוכה בעכסה, המבקשת ומקבלת מכלב אביה את גולות המים.
דביר ברשימת ערי הלוויים
ואילו נדב נאמן סבור שתיאורי נחלות השבטים אינן מבטאות מצב שבטי או מנהלי שהיה קיים אי פעם במציאות, ולדעתו רק 13 ערי בני אהרון (שביהודה ובבנימין) מהוות גרעין היסטורי לרשימה ; מחברה המאוחר נטל 13 ערים אלה והשלימן לסכימת 48 הערים הבלתי היסטורית תוך שימוש בשמות שלקח מרשימות ערי המקלט ורשימת גבולות השבטים, רשימה שאף היא אינה היסטורית לשיטתו אבל משקפת היקף טריטוריאלי מימי הממלכה המאוחדת. אבי עופר מקבל את דעת נאמן על גרעינה ההיסטורי של הרשימה, ולדעתו, הנסמכת על סקר הר יהודה, ריכוז ערי הלויים בדרום יהודה נראה יותר מכל כמשקף ריכוז התיישבותי פשוטו כמשמעו, באזור בעל ייחוד אקולוגי. בולטת העובדה כי תחום ההתיישבות הוא הרחבה מסוימת של תחומי קבוצה 5 ברשימת ערי יהודה. נראה אפוא שלפנינו התיישבות בדרום ההר של משפחות הקשורות ללוי, לצד משפחות קנזיות, כלביות, קיניות ואחרות. דביר היא אחת הערי החשובות מסוג זה, ומסתבר שהתיישבו בה בני לוי, לצד הקנזים שהמסורת מייחסת להם את כיבוש העיר.
הממצא הארכאולוגי ב"תל דביר" (ח'רבת רבוד) ופירושו
דביר נושבה מחדש במאה ה-7 לפנה"ס, בוצרה על ידי חומה חדשה ואף התפשטה אל מעבר לתחום חומותיה, כפי שניתן לראות עד היום, בשרידי הרובע מצפון - מערב לתל.
ריבוע לטיני
ריבועים צמודים
נסמן ב- \ A_{ij} את הערך המופיע בשורה ה-i והעמודה ה-j של הריבוע A. את התנאי על הופעת כל ערך פעם אחת בכל שורה ובכל עמודה אפשר לנסח מחדש כך: ב-\ n^2 השלשות, כל שני רכיבים עוברים על כל \ n^2 האפשרויות. מכאן רואים שהתפקידים של "שורה", "עמודה" ו"ערך" בתיאור של ריבוע לטיני הם סימטריים. אפשר להחליף אותם, ולקבל ריבוע חדש. זוהי למעשה פעולה נוספת, של החבורה \ S_3. ששת הריבועים המתקבלים באופן זה מריבוע נתון הם צמודים (conjugate) זה לזה.
מספרם של הריבועים הלטיניים
להלן מספרן של מחלקות השקילות ושל המינים. מספר הריבועים במחלקת שקילות מחלק את \ (n!)^3, ומספר מחלקות השקילות בכל מין מחלק את 6.
השלמה לריבוע לטיני
אחת הבעיות המעניינות הקשורות לריבועים לטיניים היא זו של השלמת מידע חלקי: נתונים חלק מהערכים בריבוע בגודל n-על-n, ומעוניינים להשלים את כל האחרים כך שיתקבל ריבוע לטיני. הדבר בלתי אפשרי אם הערכים הנתונים כבר כוללים חזרות (בשורות או בעמודות), אך גם אם אין בנתונים חזרות, זה עדיין לא מבטיח שההשלמה אפשרית.
ריבועים סימטריים
יש התאמה חד-חד-ערכית ועל בין ריבועים לטיניים סימטריים שהאלכסון שלהם קבוע, לבין פירוקים של הגרף השלם על n קודקודים ל-איחוד של n-1 התאמות מלאות (פירוק כזה נקרא ).
יהושע לימוני
ביוגרפיה
ב-1995 החל לכתוב שירים והקים להקה בשם "יהושע" שניגנה את השירים שכתב והלחין, וב-1999 החלה הלהקה להופיע. הלהקה אף הוציאה דיסק דרך הוצאה עצמית בשם "יהושע" הכולל 9 שירים, וזה נמכר בהופעות של הלהקה. חברי הלהקה שניגנו באלבום הם רון קליין, עדי גולדשטיין, יואב בונצל ואבישי מור. ב-2004 החל להמכר האלבום "יהושע" של הלהקה בצורה מסחרית, בהפצת הד ארצי. להפקת אלבום זה ייעץ מוזיקלית משה לוי. הלהקה נבחרה על ידי תחנת הרדיו גלגלצ כ"דבר הבא" במוזיקה הישראלית, והשירים "מתנדנד ונופל", "מנגינה", צ'ארלי" וגם גרסת הכיסוי ל"האיש מן הבקעה" (שביצעו במסגרת השירותרום) הושמעו בתדירות גבוהה ברדיו. לאחר צאת האלבום הלהקה התפרקה.
מ-2008, שיתף פעולה בכתיבה וייעוץ לכתיבת שירים עם אמנים שונים, ביניהם דודו טסה (ב-2009 כתב שלושה שירים יחד עם דודו טסה לאלבומו של טסה "בסוף מתרגלים להכל") ואילן דמרי מלהקת "המדרגות".
בנובמבר של אותה שנה הוציא את "היום תקרא לי עם", שיר-פרויקט עם אזרחים מן השורה, בעקבות מגפת הקורונה.
משפט הרצח של או. ג'יי. סימפסון
'''משפט הרצח נגד או. ג'יי. סימפסון''' הוא משפט פלילי שנערך בבית המשפט המחוזי של לוס אנג'לס, ובו או. ג'יי. סימפסון, כוכב הפוטבול האמריקאי (ה-NFL) וכוכב נערץ של עולם הבידור, נשפט בחשד שב-12 ביוני 1994 רצח שניים, את אשתו לשעבר ניקול בראון סימפסון, ואדם נוסף בשם רון גולדמן.
הרצח
בצהרי יום הרצח הייתה הופעת ריקוד של בִּתָּם המשותפת, הופעה בה צפו שני ההורים או ג'יי וניקול. לאחר ההופעה בסביבות השעה 16:00, ניקול וילדיה ובני משפחה נוספים סעדו במסעדת מצלוּנָה בה מילצר גולדמן, אף שבארוחה זו לא היה המלצר שלהם. הם עזבו את המקום בסביבות השעה 20:00. בשעה 21:15 צלצלה אחות של ניקול למסעדה וביקשה שיחפשו את המשקפיים שאמא שלה שכחה שם. המשקפיים נמצאו במרזב מחוץ למסעדה, וגולדמן התנדב להביא אותם לניקול עם סיום עבודתו.
המעצר
לפי עדותם, בחמש בבוקר למחרת (כארבע וחצי שעות לאחר היוודע דבר הרצח), יצאו שני בלשי משטרה לביתו של סימפסון. לפי עדותם, עם הגיעם לפני השער, מצאו כתמי דם בשביל המוליך אל הבית, ומעט אחר כך סימני דם מרוחים על מכונית מדגם פורד ברונקו ספורט לבנה שחנתה מאחורי ביתו. הבלש מארק פוּרמן העיד שטיפס על קיר חיצוני סביב החצר, ופתח לאחרים את השער, אף שלא היה ברשותם צו חיפוש, לדבריהם עקב הנסיבות הדחופות, שביל הדם שהוביל אל תוך הבית והחשש שמא גם סימפסון נפגע, או פגע באנשים נוספים.
ז'קלין ביסט
ביוגרפיה
ביסט היא הסנדקית של כוכבת הקולנוע אנג'לינה ג'ולי, מעולם לא נישאה.
ג'ון גארדנר וילקינסון
השהות ראשונה במצרים
וילקינסון הגיע לראשונה למצרים באוקטובר 1821 כאיש צעיר בן 24, ונשאר שם במשך 12 שנים ברציפות. במהלך שהותו, וילקינסון ביקר כמעט בכל אתר מצרי קדום ידוע, והעתיק במיומנות כתובות וציורים בתוספת שפע הערות.
משגר GX
השלב הראשון של המשגר יועד להיות אותו שלב ראשון המשמש את הטיל אטלס 5 (בתחילה תכננו להשתמש בשלב ראשון של אטלס 3) שסופק על ידי ULA, והשלב השני היה אמור להיות שלב חדש לגמרי שיבנה על ידי חברת IHI.
יוסף סדרינה
קורות חייו
בהמשך, שיחק שלוש עונות בקבוצת הפועל ראשון לציון, עונה אחת בבית"ר רמלה, שתי עונות בהפועל אור יהודה, ושתי עונות כמאמן שחקן בהפועל אזור. סדרינה הוסיף לשחק עוד שתי עונות באיחוד צעירי יפו, ובעונתו האחרונה היה מאמן-שחקן בקבוצת הפועל נוה גולן. ב-1990 פרש ממשחק פעיל. סדרינה נמנה עם ראשוני המגנים-תוקפים בכדורגל הישראלי.
מילה יובוביץ'
משחק
בשנת 2011 הופיעה מילה יובוביץ' בסרט "שגעונות" בתפקיד הרוסי הראשון שלה וב"שלושת המוסקטרים" בתפקיד המרגלת הבוגדנית קרת הרוח מיליידי.
המפטון רודס
אתרים מרכזיים
בנורפוק נמצא בסיס חיל הים הגדול ביותר בעולם (בו ניתן לסייר בסירה), מוזיאון ימי המכיל אוניית מלחמה מסוג איווה ומעגן לספינות שיט תענוגות גדולות. בניופורט ניוז ישנו מוזיאון ימי גדול. את חוף הים של וירג'יניה ביץ' ואת מאות בתי המלון שבסביבתו פוקדים מדי שנה מיליוני תיירים. בווירג'יניה ביץ גם נמצא מוזיאון וירג'יניה למדעי הימים שבו אקווריומים בנפח כולל של מעל ל–3.1 מיליון ליטר.
ג'ורג' ורנון הדסון
חייו
ב-1885 הצטרף לסניף ולינגטון של החברה המלכותית של ניו זילנד, הנקראה בזמנו החברה הפילוסופית של ולינגטון (Wellington Philosophical Society). הוא כיהן כנשיאה בשנים 1900, 1901 ו-1940.
אלגברות קיילי-דיקסון
לכל אלגברת קיילי-דיקסון יש אינוולוציה המכלילה את פעולת הצמוד המרוכב, ובאמצעותה מוגדרת תבנית נורמה: הנורמה של איבר היא מכפלתו בצמוד שלו. האלגברות המתקבלות במהלך הבניה מאבדות תכונות חשובות בזו אחר זו: השדה הממשי הוא האלגברה היחידה שכל איבריה סימטריים; השדה המרוכב הוא האלגברה הקומוטטיבית האחרונה; אלגברת הקווטרניונים היא האלגברה האסוציאטיבית האחרונה; ואילו אלגברת האוקטוניונים היא האלגברה האלטרנטיבית האחרונה, וגם האחרונה שאין בה מחלקי אפס. עם זאת, כולן ריבועיות ומקיימות את הזהות הגמישה. הן פשוטות, והמרכז שלהן שווה לשדה הבסיס.
מספרים מרוכבים כזוג סדור
המספרים המרוכבים יכולים להירשם כזוג סדור (a,b) של מספרים ממשיים a ו-b, עם חיבור שמוגדר רכיב רכיב ומכפלה שמוגדרת כך:
פיאזה
פיאזה החל לשחק בנבחרת הלאומית של ברזיל ב-1969, וערך במדיה 47 הופעות. הוא היה שותף לזכיית הנבחרת במונדיאל 1970, תוך שהוא משמש אחד משחקני המפתח בהגנת הנבחרת, לצדם של שחקנים כמו קרלוס אלברטו. הוא השתתף עם ברזיל גם במונדיאל 1974, שבו הודח עמה בסיבוב השני.
רמלה
העיר כיום
העיר שימשה מהיווסדה ועד לשנות השבעים של המאה ה-20, תחנת ביניים בדרך בין ירושלים ליפו ובהמשך לתל אביב, עד שנסלל כביש 1 שעקף אותה מצפון, ועד היום היא משמשת מוקד אזורי, בעיקר ליישובים ממועצה אזורית גזר.
כמו כן, נבנה בעיר בסיס קליטה ומיון חדש שעתיד להחליף את תל-השומר בסמוך למפקדת פיקוד העורף בדרום העיר, וכן בנק דם לאומי חדש אשר החליף אף הוא את הקיים ב. הבנק נבנה מתחת לפני הקרקע ויהיה חלק מקריית מד"א שמוקמת בעיר. בנק הדם נחנך במאי 2022.
העיר ידועה בזכות "שוק יום רביעי", בו רוכלים פורסים את מרכולתם הססגונית, ברחובות בסביבות השוק. בעיה אורבנית שקיימת ברמלה היא בנייה בלתי חוקית, שנפוצה בעיקר בשכונות של המגזר הערבי בעיר.
בריכת הקשתות
בריכת הקשתות היא בריכה תת-קרקעית לאגירת מים השוכנת בצפון העיר, ואשר נחפרה בתקופתו של הארון א-רשיד (763–809), הח'ליף החמישי מבית עבאס. מבנה הבריכה הושלם בשנת 789, וזאת על-פי כתובת בערבית שנמצאת בכניסה אליה:
מנזר ניקודמוס הקדוש
מנזר ניקודמוס הקדוש (המוכר גם כ"מנזר הקדושים ניקודמוס ויוסף הרמתי" או "מנזר טרה סנטה") הוא מנזר שראשיתו בשטח שנקנה בידי משמורת ארץ הקודש הפרנציסקנית ב-1396. במהלך המאה ה-15 הוקמה על שטח זה אכסניה מפוארת, ומאוחר יותר הוא זוהה עם ביתו של יוסף הרמתי ונתקדש. בסמוך לבית יוסף זיהו הנזירים את ביתו של נקדימון הקדוש, שעליו נאמר שהיה איש הסנהדרין ושהביא מור ואהלות לרחצת גופו של ישו לאחר מותו.
חמאם רדואן
רדואן הוא המלאך השומר על שערי גן עדן. לפי המסורת, היה זה שפתח לפני צדיקים את שעריו של גן עדן כאשר בידו חרב חדה מאיימת המונעת ממי שאינו ראוי לנסות ולהתגנב פנימה.
בית הקברות הצבאי הבריטי
כשני קילומטרים צפונית לעיר, בדרך ללוד שוכן בית הקברות הצבאי הגדול בארץ ישראל לחיילי האימפריה הבריטית שנהרגו במלחמת העולם הראשונה, בימי המנדט הבריטי ובמלחמת העולם השנייה. בבית הקברות מונצח זכרם של 5,731 חללים : 5,352 – מצבות קבורה ו־379 – מצבות זיכרון.
ארכאולוגיה
בשנת 1965 נערכה חפירה נוספת בעיר על ידי מרים רוזן-איילון וא' איתן באזור הדרום-מערבי של העיר. בחפירה נמצאו כלים ושברי כלים שונים החל מהמאה השמינית לספירה. הממצאים שופכים אור על הקרמיקה המוסלמית בארץ ישראל במאות הראשונות לאחר הכיבוש הערבי. בשנת 1973 נמצאה בחפירת הצלה על ידי מגן ברושי באותו אזור רצפת פסיפס מהמאה השמינית ובה בין היתר תשליבים גאומטריים ופסוק מהקוראן.
אשר שניר
ביוגרפיה
לאחר המלחמה פיקד שניר על טייסת העטלף. בשנת 1975 מונה לראש ענף מטוסים באגף אמצעי לחימה של מטה חיל האוויר, ולקצין פרויקט פיתוח מטוס הכפיר. בשנת 1977 קודם לדרגת אלוף-משנה ומונה למפקד בית הספר לטיסה.
תאוריית אלוורז
מחקרים מעודכנים - 2010-2016
פרויקט קידוח במרכז טבעת המכתש בוצע ב-2016. תוצאות הקידוח תמכו בתאוריית אלוורז. הקידוח באזור זה חשף ממצאי גרניט (סלע שנמצא עמוק בתוך האדמה) ולא קרקעית ים אופיינית. הגרניט עבר זעזוע, נמס ונפלט אל פני השטח בתוך דקות. נמצאו עדויות לכך שתנועה רחבת היקף של מי ים נגרמה מיד לאחר מכן, ממשקעי חול. הממצאים הראו גם היעדר כמעט מוחלט של גבס, סלע המכיל סולפט שככל הניתן לשער התאדה כתרסיס לאטמוספירה. יש בכך תמיכה בתאוריה לפיה השפעת הפגיעה הייתה נרחבת עד כדי יצירת טבעת בקוטר 180 ק"מ, הוצאת שכבת גרניט מקרום כדור הארץ, יצירת גלי מים והשלכת אדי סלעים מותכים וסולפט אל האטמוספירה. תפוצה גלובלית זו של אבק וסולפט הייתה בעלת השפעות גלובליות לטווח ארוך על האקלים (צניחה גלובלית בטמפרטורות) ועל שרשרת המזון.
המירוץ למיליון (תוכנית טלוויזיה אמריקאית)
המתחרים שואפים להגיע ראשונים לסוף "קטע המירוץ" כדי להימנע מהדחה. בכל קטע מרוץ (למעט "קטעי מרוץ ללא הדחה") מודח הצוות שהגיע אחרון, עד אשר נשארים שלושה זוגות במשחק. בנקודה זו, הצוות שמגיע ראשון לסוף קטע המירוץ זוכה בסכום כסף גדול (בדרך כלל מיליון דולר). התוכנית המקורית נוצרה על ידי אליס דוגניירי וברטרם ון מאנסטר ומשודרת בארצות הברית משנת 2001. התוכנית זכתה ב-13 פרסי אמי, מתוכם שבע זכיות רצופות (2003 - 2009) בקטגוריית תוכנית המציאות הטובה ביותר. התוכנית משודרת במדינות נוספות בפורמט זהה. באפריל 2008, הודיעה זכיינית ערוץ 2 "רשת", שתפיק לתוכנית גרסה ישראלית שתקרא גם "המירוץ למיליון".
כסף
בתחילת כל קטע-מרוץ, כל צוות מקבל סכום כסף קצוב במזומנים, ביחד עם הרמז הראשון שלהם. במשך המירוץ, כל ההוצאות (אוכל, נסיעות ותחבורה, לינה, דמי כניסה לאטרקציות, אספקה) ממומנות מסכום זה. יוצאת מן הכלל היא קניית כרטיסי-טיסה (ובעונה 8, גם בנזין), בה משלמים הצוותים על ידי כרטיס אשראי שמספקת להם ההפקה. כל כסף שנשאר בסיום קטע-מרוץ יכול לשמש בקטע-המירוץ הבא.
קיצור דרך
קיצור דרך מאפשר, בדרך כלל, לצוות שהשתמש בו להגיע ראשון לנקודת סוף קטע המירוץ, אך לא תמיד. בהיסטוריית התוכנית היו שלושה צוותים שהרוויחו "קיצור דרך" עדיין הגיעו אחרונים לנקודת סוף קטע המירוץ (ג'ו וביל בעונה 1 ודניס ואנדרו בעונה 3, בופר ומארק בעונה 20) ומספר צוותים שהרוויחו "קיצור דרך" אך לא הגיעו ראשונים לנקודת סוף המירוץ (נשות ה-NFL, מוניקה ושרי בעונה 4, טיילר וג'יימס, וכן רוב קימברלי בעונה 10 ואוסנת וכרמית בעונה 2 במירוץ למיליון הישראלי).
כרטיס ההצלה
כרטיס ההצלה (באנגלית: The Save, Salvage Pass) הוא פורמט בעל שתי גרסאות. הגרסה הראשונה פותחה באוסטרליה והשנייה בארצות הברית (אם כי הם מעולם לא נפגשו ביחד עד כה). בדומה לכרטיס האקספרס, הצוות שמגיע במקום הראשון בקטע המירוץ הראשון (אם כי היו מקרים שזה לא חולק בקטע המירוץ הראשון), מקבל אותו. עם זאת, שתי הגרסאות שונות זו מזו. בגרסה האמריקאית, הצוות יכול להשתמש בו כדי 'להציל' את עצמם מהדחה ולהמשיך במשחק במקרה ואם הם מגיעים אחרונים באחד הקטעים. לעומת זאת, בגרסה האוסטרלית, הצוות יכול להשתמש בו כדי 'להציל' את הזוג שהגיע אחרון באותו הקטע, או להגיע ליעד הבא לפני כולם (דבר שמעולם לא נוסה באוסטרליה אלא בגרסת הפיליפינים עונה 1 ובעונה השלישית של הגרסה הישראלית). עד כה, רק שני צוותים ניצלו בידי כרטיס הצלה זה (לוסי ואמיליה בעונה השנייה האוסטרלית ואנדריאה ורוני בעונה השלישית הישראלית) ואף אחד מהם לא ניצח במירוץ או באחד הקטעים במירוץ באותה העונה לפני או אחרי. רוני ואנדריאה אף פרשו בגלל פציעה של רוני. עדיין לא ידוע על המשך קיומם של שני כרטיס ההצלה.
נקודת סוף קטע המירוץ
לרוב, הצוותים מוזנקים לקטע המירוץ הבא 12 שעות לאחר שסיימו את הקטע הקודם. לעיתים קטע המנוחה מתארך, ונמשך עד ל-24 שעות, ככל הנראה מסיבות בטיחותיות, על מנת שהצוותים לא ינהגו בעצמם בשעות הלילה, או כדי למנוע מצוותים להשיג זכות גישה לטיסות מוקדמות שיכולות לשבש את הצילומים. זמני העצירות לעולם לא דווחו על ידי התוכנית, אבל צופים אדוקים של התוכנית גילו אותם על ידי מעקב אחרי נתוני טיסות, לכידות מסך, ומידע על התוכנית. העצירה הארוכה ביותר הייתה בתוניסיה במהלך העונה 1, ונמשכה 60 שעות, עקב סופת חול, שהכריחה את ההפקה למקם מחדש את העצירה. צוותים נדרשים להיות מוכנים לקטע המירוץ הבא בזמן המיועד עבורם ליציאה; לא ניתן תוספת זמן אם צוות מפספס את זמן היציאה שלו (פגי וקלרי בעונה 2, אנדה ודיימון בעונה 3, ברנט וקייטי בעונה 16, צא'ד וסטפני בעונה 17, ג'ט וקורד וכן קנת וויקסן בעונה 18, הדס וענבל בעונה 1 של הגרסה הישראלית ודניאל ומאירי בעונה 4 של הגרסה הישראלית).
קטע מרוץ כפול
קטעי "המשך יבוא" נוצרו בעקבות אירוע לא מתוכנן בעונה 6. קטע מרוץ השישי בהונגריה תוכנן במקור להיות שני קטעי מרוץ ללא הדחה ביניהם. הצוות שהגיע אחרון לקטע המירוץ הראשון אמור היה להיענש באיבוד כל כספו. אך ההפקה גילתה במהלך המירוץ שעונש כספי הוא בלתי חוקי בהונגריה. כדי לשמור על האפקט של קטע מרוץ ללא הדחה, ולשמור על מספר הצוותים במשחק, נשלחה הודעת וידאו לצוותים בה נמסר להם על המשימה הראשונה בחצי השני של קטע המירוץ.
חוקים
אסור לקחת יותר ממעטפת רמז אחת מהתיבה, לדלג על המשימה (אלא בעונה השנייה הישראלית, אך הדילוג גרר עונש של שעה עיכוב), לקחת חפצים של צוותים אחרים ואסור לקבל טרמפ מהמקומיים (כמו נייט וג'ין בעונה 12 שלקחו טרמפ מהמקומיים וכמעט הודחו).
חובה על המתמודדים לנסוע במחלקת תיירות, צוות שלא יסע במחלקת תיירות יפסל או יקבל עונש (כמו האחים עזריה והנדקיה בעונה 12 שגילו 10 דקות לפני הטיסה שהכרטיסים שלהם מיועדים למחלקת עסקים ולא הספיקו לקבל כרטיסים למחלקת תיירות ובעקבות כך הודחו מהמירוץ).
קומבינטוריקה
חלוקה
חלוקות (פרטיציה) - מספר הדרכים לבחור k עצמים מתוך n עצמים (ייתכן ש-k גדול מ-n), עם חזרות ובלי חשיבות לסדר.
בעיות ושיטות נוספות
סדרות נסיגה - חלק מבעיות הספירה ניתנות לפתרון באופן רקורסיבי. לדוגמה, אם אדם יכול לעלות בגרם מדרגות בעליית מדרגה או בעליית שתי מדרגות בבת אחת, מספר הדרכים שבהן הוא יכול להגיע למדרגה ה-n, הוא מספר הדרכים שביכולתו להגיע למדרגה ה-n-1 ועוד מספר הדרכים שבהן הוא יכול להגיע למדרגה ה-n-2 (קל לזהות כאן את סדרת פיבונאצ'י).
פותחו נוסחאות המאפשרות חישוב ישיר של איבר בנוסחת נסיגה, מבלי צורך לחשב איבר אחר איבר. שיטה אחת להוכחת נוסחה כללית היא האינדוקציה.
אדוארד אלסברג
שנים מוקדמות
אלסברג נולד ב-21 בנובמבר 1891, בניו הייבן, קונטיקט, וגדל בקולורדו. הוא היה אחד היהודים הבודדים שהתקבלו אז לאקדמיה הימית, אלסברג סיים בשנת 1914, את הלימודים עם תואר ראשון במדעים. בשנת 1920 קיבל את התואר השני שלו במדעים מההמכון הטכנולוגי של מסצ'וסטס. בשנת 1929 הוא קיבל תואר כבוד של ד"ר מהנדס, מאוניברסיטת קולורדו בבולדר.
שירות ימי מלחמת העולם השנייה
מיד לאחר ההתקפה על פרל הארבור היפנים, אלסברג הצטרף שוב לצי. משימתו הראשונה הייתה לבצע פעולות הצלה בנמל ששוחרר לאחרונה מסאווה, אריתריאה. אלסברג עבד בחום בהמי כמעט ללא צוות ותמיכה אדמיניסטרטיבית לקויה, אלסברג הציל רציף יבש צף גדול וכמה מהספינות שהוטבעו על ידי האיטלקים הנסוגים כדי לחסום את הנמל.
SER
Буття
גאורגי השמיני, מלך גאורגיה
חייו
בשנת 1462 הפקיע גיאוגי את סאמוֹכַּלאכּוֹ מבעליו, שהיה קרוב של המשפחה המלכותית, בגרט החמישי, כיוון שתמך בנסיך המורד, ק'ווארק'ווארה השני ג'אק'לי, אטבאג רב עוצמה של סאמצחה. בשנת 1463, כרת בגרט ברית עם מתנגדים אחרים לשלטון, דוכסים (אריסתווים) של מגרליה, גוריה, סוואנתי ואבחזיה, והם הביסו את המלך בקרב צ'יחורי. בסופו של דבר, איבד המלך את כל המחוזות המערביים של גאורגיה ובגרט הוכרז כמלך ממלכת אימרתי. בשנת 1465 ניסה גאורגי להכניע את ק'ווארק'ווארה השני אולם הוא הותקף על ידי האחרון, ונשבה בידו באגם פרוואני. בגרט מלך אימרתי ניצל את המצב באופן מיידי, הוא השתלט על טביליסי והכריז על עצמו כמלך גאורגיה. בעקבות זאת, החל ק'ווארק'ווארה השני להחשיב את בגרט כמתחרה עיקרי שלו ושיחרר את גאורגי לחופשי.
גאורגי ניסה להשיב לעצמו את הכתר כמלך גאורגיה אולם ללא הצלחה. לכן ייסד את במחוז קאחתי ממלכה נפרדת בשם ממלכת קאחתי והכריז על עצמו כמלך הראשון שלה. הוא ערך ארגון מחדש של האדמיניסטרציה והחלוקה למחוזות הפנימיים. הוא חילק את ממלכתו לתת-מחוזות קטנים, שהיו קלות לשליטה, בשם סַמוֹאוּראבוֹ, במקום דוכסויות עצמאיות שנקראו סאֶריסתַבוֹ. בראש המחוזות הוא הציב, שלא כמו בממלכות הגאורגיות האחרות, לורד שהוא כומר (הבישופים של בודבה, אלאוורדי, רוסתווי ונקרסי), שהיו באופן כללי נאמנים יותר לשלטון מאשר אצילים חילוניים, והיו אחראים על מחוזות צבאיים מיוחדים שנקראו סאדרוֹשוֹ.
משפחה וילדים
גאורגי היה נשוי פעמיים:
קונלת' היל
קונלת' שיימוס אואן קרויסטון היל (באנגלית: Conleth Seamus Eoin Croiston Hill; נולד ב-24 בנובמבר 1964) הוא שחקן תיאטרון, טלוויזיה וקולנוע צפון אירי. היל מוכר בזכות תפקידו בסדרת הפנטזיה הטלוויזיונית המצליחה "משחקי הכס" בתור לורד ואריז.
ירושלים של ברזל
באותה שנה הוציא גם הזמר יהורם גאון מיני-אלבום בשם זה, ובו הביצוע שלו לשירו של אריאל.
ישראל משה זיו
הלורד ישראל משה זיו (באנגלית: Israel Moses Sieff; 4 במאי 1889 – 14 בפברואר 1972), איש עסקים בריטי ופעיל ציוני.
צ'חנוביץ
יהודים
לפני השואה חיו בצ'חנוביץ כ-1,500 יהודים שהיוו רוב בעיירה וקיימו חיי תרבות ומסחר ערים. בעיירה הייתה פעילות חינוך ופוליטיקה יהודית וציונית רבה, פעילות שכללה מוסדות חינוך, ארגוני ספורט, מפלגות ותנועות נוער. יהודים רבים שנולדו בעיירה או הגיעו ממנה אימצו שמות משפחה בהם נזכר שם העיירה, ובהם צ'חנובסקי, צ'חנוביץ, צ'חנוביצקי, צ'חנובר ועוד.
תורת ההסתברות
רקע היסטורי
לכל אורך ההיסטוריה של תורת ההסתברות היא הייתה בעלת השפעה גדולה על ענפי מדע שונים. בתחילה היא השפיעה על ענפים כמו דמוגרפיה, אפידמיולוגיה ואסטרונומיה, בהמשך התרחבה השפעתה גם על מתמטיקה וסטטיסטיקה, במידה ניכרת גם על אלגוריתמיקה ומדעי המחשב, וכן על ענפי מדעי הטבע, כמו פיזיקה ובפרט פיזיקה סטטיסטית ומכניקת הקוונטים. להתפתחות תורת ההסתברות הייתה השפעה מכריעה על התפתחותם של תחומים יסודיים בתוך כל ענפי המדע הללו, ותמצית השפעתה הייתה המסגרת הפורמלית שהיא סיפקה כדי לכמת גדלים שאינם ידועים; גדלים נצפים-אמפיריים, גדלים חישוביים וגדלים תאורטיים. במקרים רבים גם לענפי המדע הללו הייתה השפעה על התפתחותה של תורת ההסתברות.
מושגי יסוד
הסיכויים שהקובייה תיפול על המספר 6, הם 1/6. הסיכוי שבשתי קוביות יתקבל המספר 6 הוא 1/36 והסיכוי שבשלוש קוביות יתקבל 6 הוא 1/216. כלומר, ככל שמספר הקוביות גדל, הסיכוי שכולן יפלו על אותו המספר קטן. לצורך חישוב הסתברויות של מאורעות מורכבים יותר במרחבים בדידים וסימטריים, נעשה שימוש בשיטות קומבינטוריות.
ולדמר דה בריטו
ולדמר דה בריטו (בפורטוגזית: Waldemar de Brito; 17 במאי 1913 - 21 בפברואר 1979) היה כדורגלן ברזילאי ששיחק בעמדת החלוץ במועדונים בברזיל ובארגנטינה, כמו גם בנבחרת ברזיל.
קריירה
דה בריטו, יליד סאו פאולו, שיחק בראשית הקריירה שלו במועדונים המקומיים סיריו (Syrio) ואינדפנדנסיה (Independência). ב-1933 הוא החל לשחק כמקצוען בקבוצה הבכירה של העיר, סאו פאולו דה פלורסטה, והיה באותה שנה למלך השערים של טורניר ריו-סאו פאולו עם 21 שערים. שנה לאחר מכן הוא עבר לבוטפוגו, במדיה שיחק תקופה קצרה בטרם עבר לסן לורנסו מהליגה הארגנטינאית. ב-1936 הוא חזר לברזיל ועבר לשחק בפלמנגו, עמה זכה באליפות ריו דה ז'ניירו ב-1939. ב-1943 הוא עבר לקבוצת פורטוגזה ולאחר מכן עבר לפורטוגזה סנטיסטה, במדיה סיים את הקריירה ב-1945.
פיל מק'גרו
ביוגרפיה
בעונה ה-35 של התוכנית רחוב סומסום התווספה הדמות "Dr. Feel" אשר מבוססת על מק'גרו.
דריל האנה
קריירה
מסוף שנות התשעים הקריירה של האנה נמצאה בתקופת שפל והיא השתתפה בסרטים שוליים בלבד כמו "מצילים: סיפורי אומץ: שתי משפחות" לצד לינדה המילטון, "כביש מהיר" לצד פטסי קנזיט, "הג'וב" לצד אריק מביוס, עד לשנת 2003 בה הופיעה בתפקיד "אל דרייוור" בסרטו של קוונטין טרנטינו "להרוג את ביל". סרט זה, יחד עם סרטים נוספים כגון "עיר הכסף", הקפיצו שוב את מעמדה בקרב שחקני הוליווד ומבקרי קולנוע רבים תיארו את התקופה כקאמבק קולנועי. ב-2004 הצטלמה למגזין "פלייבוי". ב-2005 הציגה האנה משחק לוח הנקרא "מבוך" כחלק מתפנית עסקית שהחלה בחייה. ב-2006 שיחקה בקומדיה "ראש בראש עם משפחת שטיין" לצד ג'רמי פיבן. ב-2007 שיחקה בסרט הקנדי "המשורר" לצד קולם פיור. בשנת 2008 כיכבה בסרט אימה לטלוויזיה "נחיל כרישים" לצד ג'ון שניידר.
בשנת 2013 שיחקה בסרט הטלוויזיה "סיוט חברתי". בשנת 2015 שיחקה בסרט הפעולה הבריטי "רוצח שכיר בלונדון" לצד אריק רוברטס. בשנת 2017 שיחקה בדרמה הביוגרפית "אני מיכאל" לצד ג'יימס פרנקו וזאכרי קווינטו. ב-2018 כיכבה בסרט הדרמה "פאפא".
חיים אישיים
האנה היא טבעונית. את ההחלטה להפסיק לאכול בשר קיבלה בגיל 11, לאחר שפגשה עגל במשאית הובלה, וכששאלה את הנהג לגבי השם שלו נודע לה שהוא צפוי להישלח לשחיטה.
אכונדרופלזיה
דימות
בצילום CT ניתן לראות עודף נוזל בחדרים וסביב המוח. גם צילומי הרנטגן אופייניים. אין שינויים באפיפיזות (קצות העצמות) או במטאפיזות (אזורי הגדילה בין קצה העצם לגוף העצם) של העצמות (לעיתים למטאפיזות יש צורת V). בצילום עמוד השדרה ניתן לראות כי המרחק בין החוליות הולך וקטן בהדרגה מחוליה L1 עד ל- L5 במקום לגדול. ייתכנו גם שינויים נוספים בחוליות. נקב העורף הגדול קטן ואינו סדיר בצורתו. בצילום העצמות הארוכות ניתן להבחין שהן קצרות ורחבות, ובפרט באזורים המרוחקים (הפרוקסימליים) של הגפיים. בצילום חזה צדדי ניתן להבחין בקיצור הממד האנטרו-פוסטריורי (-מקדימה אחורה).
לייזי גורדון
קריירה מקצוענית
בשנת 1988 חזר לישראל, בגיל 23, התגייס לצה"ל והצטרף מחדש למכבי תל אביב, בחוזה לשלוש שנים. בעונת 1988/1989 החל לשחק בליגה הלאומית במדי מכבי תל אביב, תחת הדרכתו של צביקה שרף. גורדון שיחק כרכז מחליף לצד גלעד כץ, בעוד חן ליפין משמש הרכז המוביל. בעונת הבכורה שלו היה שותף לעונה אירופית מוצלחת של הקבוצה, כאשר בגביע אירופה לאלופות סיימה מכבי במקום הראשון בבית הגמר, והפסידה את גביע אירופה במשחק הגמר ליוגופלסטיקה ספליט. בעונה זו קלע 45 נק' בסה"כ בליגה הישראלית ב-9 משחקים, ממוצע של 5 נק' למשחק. בעונה הבאה שותף ב-7 משחקים וקלע 2 נק' בלבד בליגה. הוא נחשב במכבי אכזבה מקצועית, ונחשב בעל אופי יצרי, שהוביל גם להתנגחויות עם מאמן הקבוצה צביקה שרף. לעונה האחרונה בחוזה שלו בקבוצת מכבי תל אביב, בעונת 1990/1991, ניסתה הקבוצה להעבירו לקבוצה אחרת בליגה הלאומית, ללא הצלחה. את עונה זו החמיץ לאחר שלא הצליח למצוא קבוצה.
דריו מורנו
ביוגרפיה
נולד באידין בשם דוד ארוגטה למשפחה יהודית ענייה. הוא התייתם בגיל צעיר, אביו שעבד בתחנת רכבת נורה בראשו ומת בנסיבות טרגיות. אימו שמה אותו בבית היתומים הספרדי של איזמיר (Nido De Guerfanos) עד גיל ארבע.
לאחר שסיים את לימודיו בבית הספר העממי של הקהילה היהודית באיזמיר, הוא התקבל לעבודה כנער שליחויות במשרד עורכי דין ובערבים למד צרפתית. לגמרי במקרה הגיעה לידיו גיטרה, הוא התחיל ללמוד לנגן בעצמו ונעזר מעט במורה פרטי.
וליד חאג'-יחיא
ביוגרפיה
חאג'-יחיא היה אב לשישה. הוא הלך לעולמו ב-2015 ממחלת לב, בגיל 79.
אוויה סולושנז גרופ ארנה
האולם הוא אחד המבנים החשובים מבחינת אירועי הספורט והתרבות בליטא. ב-2004 הוא נבחר למבנה הספורט הטוב ביותר של השנה בליטא, ובאותה השנה אף נבחר לארח חלק ממשחקי אליפות אירופה בכדורסל 2011.
ולדימיר יאקובלב
ביוגרפיה
ב-2 ביוני 1996 ניצח בבחירות למושל העיר וזכה בסיבוב השני עפ 47.5% אחוזי תמיכה, כשיריבו אנאטולי סובצ'אק, ראש העיר הקודם, מפסיד בפער קטן מאוד (45.8%). בבחירות 1999 הוא נבחר לדומה כאחד מראשי התנועה מולדת – רוסיה כולה. הוא ויתר על מושבו כי רצה להמשיך להיות מושל העיר. במאי 2000 זכה בקדנציה שנייה רצופה כמושל סנקט פטרבורג, לאחר שניצח כבר בסיבוב הראשון תוך זכייה ב-72% מהקולות.
פיס (בית המקדש)
המקור לעריכת הפיס
המשנה במסכת יומא מתארת שבתחילה היו הכהנים שרצו לבצע את תרומת הדשן עורכים ביניהם תחרות ורצים לעבר המזבח. מי שהיה מגיע ראשון אל ראש המזבח היה זוכה בביצוע העבודה. לאחר שקרו כמה אסונות החליטו הכהנים לקבוע מי יזכה בביצוע העבודות באמצעות הגרלה.
תזמורת טונהאלה
פעילות
בניצוח פרידריך הגאר, מנצחה הראשון, התחילה התזמורת להוות גורם השפעה רציני על מוזיקה בציריך ובסביבותיה. מחליפו, פולקמאר אנדריאה, שנודע בקידום יצירות של ברוקנר, ניהל את התזמורת במשך ארבעים ושלוש שנים וניצח על 1300 קונצרטים. רודולף קמפה התמקד בעיקר במוזיקה גרמנית רומנטית. גרד אלברכט חשב על דרכים חדשות להביא מוזיקה לציבורי מאזינים גדולים יותר, כולל קונצרטים לילדים ולמשפחות, ומילא תפקיד בלתי מבוטל בחיזוק מעמדה של התזמורת בחיי המוזיקה של ציריך. הפסנתרן כריסטוף אשנבאך הופיע כאן לראשונה כמנצח ועכשיו, בניהולו של דייוויד זינמן, התזמורת עורכת שוב ניסויים בדרכים חדשות, בהן ליל דיסקו בימי שישי, הידוע בשם "מאוחר בטונהאלה", אחרי קונצרטים, המיועדים למשוך צעירים.
פיס (בית המקדש)
הפיס השלישי
הפיס השלישי מתקיים לאחר תפילת הכהנים ובו מגרילים את הקטרת הקטורת. מכיוון שהקטורת מעשרת, בהקטרת הקטורת יכול לזכות רק כהן שמעולם לא הקטיר. ישנה מחלוקת בין המפרשים האם היו מגרילים גם את הזכות להכניס את הגחלים להקטרת הקטורת אל מזבח הקטורת. לדעת התוספות הכהן שעמד לימין הזוכה בקטורת זכה בהבאת הגחלים. לדעת הרמב"ם מי שזכה בתרומת הדשן (בפיס הראשון) זוכה במחתה. לדעת הרדב"ז מי שזכה בקטורת היה יכול להכניס את המחתה בעצמו או לתת את העבודה למי שהוא רוצה.
תזמורת טונהאלה
פעילות
בעונת 2019 - 2020 התחיל המנצח האסטוני פאבו ירווי את כהונתו כמנצח ראשי ומנהל מוזיקלי של התזמורת.
טרור לבן
מקור המונח
בשנת 1815, עקב חזרתו לשלטון של לואי השמונה עשר, כל מי שנחשד בקשרים עם הממשל האלטרנטיבי של המהפכנים או עם נפוליאון סבל מרדיפות, מעצרים והוצאות להורג. המרשל ברון נהרג באביניון, והגנרל ז'. פ. רמל נרצח בהתנקשות בטולוז. הפעולות הללו זרעו פחד באכלוסיה והניאו בוחרים ליברלים ומתונים מהצבעה למלוכנים. מתוך 401 חברים בבית הנבחרים הראשון של הרסטורציה, 350 היו מלוכנים קיצוניים; המלך בעצמו קרא לבית נבחרים זה "הבית שאינו ניתן להשגה" (בהתכוונו להשגת המהפכנים). בית הנבחרים הזה חוקק חוקים לדיכוי המהפכה, ודן למוות את מרשל נה ואת קולונל לבדוייר ולכלא והגלייה כ-250 מהפכנים נוספים ביניהם ג'וזף פושי, לזאר קרנו וקמבסרס.
אזור הדמדומים
בישראל שודרה הסדרה בשנות השמונים והתשעים. כמו כן נעשתה פארודיה על הסדרה במסגרת התוכנית הישראלית "הקומדי סטור" בערוץ 2, וכן בסדרה גור ואוח בערוץ ג'טיקס.
על טבע האדם
על טבע האדם (באנגלית: On Human Nature) הוא ספר פילוסופיה מאת רוג'ר סקרוטון, העוסק ברעיון "מותר האדם מן הבהמה". הספר מתעמת עם תפיסות רדוקציוניסטיות הרואות באדם סוג של "חיה מחוכמת" ומוכיח את האיכויות הייחודיות של המין האנושי, לטוב ורע.
קורוזיה
במקום שבו מתרחשת קורוזיה נוצרת תרכובת של המתכת - תחמוצת או מלחים. מכיוון שתרכובת זו חלשה ונקבובית בדרך כלל, היא מתפוררת עד מהרה וגורמת להרס המתכת. נזקי הקורוזיה מהווים שיקול חשוב מאוד בתכנון מבנים מתכתיים ובתעשיות מתכת שונות, דוגמת תעשיית התעופה, תעשיית הרכב, כורים גרעיניים, מבנים, מכלים וצינורות. ניתן להגן על מתכת בפני קורוזיה במגוון אמצעים: ציפוי במתכת אחרת, העמידה לגורמי הקורוזיה (דוגמת אבץ במקרה של חמצן או כרום) או צבע עמיד יותר לקורוזיה, ציפוי בחומר שמנוני למניעת מגע של המתכת עם מים, או יצירת מגע עם מתכת אחרת בעלת פוטנציאל חיזור גבוה יותר, אשר משותכת במקום המתכת המוגנת (הגנה קתודית).
זהרא נעמתי
ריו 2016
במשחקים האולימפיים נעמתי השתתפה במקצה הנשים ליחידות והודחה בסיבוב הראשון. זאת לאחר שסיימה בדירוג ה-49 עם ציון של 609 כשהובסה על ידי הרוסיה אינה סטפאנובה בסיבוב 32. לעומת זאת במשחקים הפאראלימפיים זכתה נמאטי במדליית זהב במקצה ליחידות ובמדליית כסף במקצה לצוותים.
עודד פרידמן
עודד פרידמן (נולד ב-19 בנובמבר 1959) הוא מאמן קרטה בכיר, חגורה שחורה - דאן 8, חבר בוועדה הטכנית העולמית של ארגון I.S.K.F העולמי.
ביוגרפיה
ב-1998 סיים קורס מאמנים בכירים באמנויות לחימה - בי"ס למאמנים ומדריכים במכון וינגייט
המצור הערבי השני על קונסטנטינופול
המצור הערבי השני על קונסטנטינופול (717-718) היה מתקפה של הערבים מבית אומיה כנגד עיר הבירה של האימפריה הביזנטית, קונסטנטינופול. מתקפה זו סימנה את סיומן של עשרים שנים של התקפות ערביות והשתלטותם על שטחים באזורי גבול של האימפריה הביזנטית, בעוד ביזנטיון סובלת מחוסר יציבות פנימי מתמשך מזה שנים.
סשה גריי
לאחר פרישתה מהפורנוגרפיה
במרץ אותה שנה הוציאה ספר תמונות בשם "Neu Sex". ב-9 במאי 2013, הוציאה רומן אירוטי בשם "The Juliette Society".
חיים אישיים
גריי מגדירה עצמה כביסקסואלית.
בולגריה
ב-1908 הפכה בולגריה לממלכה תחת המלך פרדיננד הראשון. הבולגרים לחמו במלחמת הבלקן הראשונה, השנייה ובמלחמת העולם הראשונה ובכולן, לאחר הצלחות ראשוניות הובסו ואיבדו שטחים נרחבים ובכלל זה המוצא לים האגאי. במרבית שלבי מלחמת העולם השנייה, הייתה בולגריה בעלת בריתה של גרמניה הנאצית ואף חתמה על ההסכם התלת-צדדי. עם זאת, צבא בולגריה לא השתתף בפועל בקרבות לצד הוורמאכט. במהלך תקופה זו אימצה בולגריה מדיניות גזע והחילה על יהודי בולגריה את החוק להגנת האומה. במרץ 1943 גירשו הבולגרים לטרבלינקה את 11,343 יהודי תראקיה, מקדוניה הווארדארית ופירוט ונכשל ניסיון גירושם של יהודי בולגריה "הישנה". בספטמבר 1944 הופל השלטון המלוכני בהפיכת חזית המולדת הבולגרית ובהמשך עלה בידי המפלגה הקומוניסטית להשתלט באלימות על המדינה והיא הפכה לרפובליקה עממית. בולגריה הייתה גרורה נאמנה של ברית המועצות וחברה בברית ורשה. טודור ז'יבקוב היה שליטה בפועל של בולגריה למשך מרבית שנות השלטון הקומוניסטי והוא הפך לסמלה של התקופה. אירועי סתיו העמים לא פסחו על המדינה, ב-1989 הודח ז'יבקוב וב-1991 הפכה המדינה לרפובליקה והונהגה חוקה חדשה. בולגריה היא דמוקרטיה פרלמנטרית, נשיאה נבחר אחת ל-5 שנים ובפרלמנט הבולגרי 240 חברים.
ממלכת בולגריה
בולגריה שלאחר מלחמת העולם הראשונה נתונה הייתה במשבר כלכלי, חברתי ופוליטי קשה שלווה במעשי אלימות רבים ומספר הפיכות וניסיונות הפיכה כושלים, תוך שהמלך עצמו ניצל ממספר ניסיונות התנקשות בחייו. החל מאמצע שנות ה-30 החלה בולגריה מתקרבת לגרמניה הנאצית מתוך מטרה לזכות בתמיכתה להשבת השטחים שנגרעו ממנה במסגרת חוזה ניי. בראשית מלחמת העולם השנייה הכריזה בולגריה על נייטרליות אך ב-1 במרץ 1941 הצטרפה להסכם התלת-צדדי והפכה לבת ברית של מדינות הציר. בוריס הכריז מלחמה על בריטניה הגדולה וארצות הברית אך לא על ברית המועצות וסירב להענות לדרישותיו של היטלר לשלוח את צבאו להילחם בחזית המזרחית. באוגוסט 1943 נפטר המלך בוריס, בנו בן ה-7 הומלך כסימאון השני והוקמה מועצת עוצרים. בלחץ התבוסות הגרמניות והתקדמות בעלות הברית בכל החזיתות, החלה בולגריה משנה בהדרגה את עמדותיה והתהליך הואץ בראשית 1944, כאשר חילות האוויר של בנות הברית החלו להפציץ את סופיה וכן מטרות אחרות בממלכה. ב-5 בספטמבר 1944 הגיע הצבא האדום לנהר הדנובה וצלח אותו לשטח בולגריה תוך הכרזת מלחמה עליה. ב-9 בספטמבר 1944 התחוללה הפיכה שהובלה על ידי חזית המולדת הבולגרית, בה הייתה למפלגה הקומוניסטית עמדה דומיננטית שנסמכה על הצבא האדום, אשר כוחותיו הגיעו לסופיה בו ביום. הצבא הבולגרי הצטרף הפעם לצד המנצח בהתקדמות הצבא הסובייטי בעקבות הגרמנים הנסוגים והשתתף בכיבוש הונגריה וחלקים מאוסטריה. ב-15 בספטמבר 1946 בוטלה המלוכה בבולגריה במשאל עם.
משק האנרגיה
צריכת החשמל בבולגריה עמדה ב-2006 על 38.07 מיליארדי קילו ואט שעה. ליד העיר קוזלודוי פועלת תחנת כוח גרעינית בהספק של 2,000 מגה ואט המספקת 34 אחוזים מתצרוכת החשמל של המדינה ומתוכננת תחנת כוח נוספת בהספק דומה. במדינה מיוצרת אנרגיה הידרו אלקטרית בהספק כולל של 1,980 מגה ואט והשאר מיוצר באמצעות תחנות פחמיות ובגז טבעי.
גאוגרפיה
בולגריה נמצאת בדרום-מזרח אירופה, בחלקו המזרחי של חבל הבלקן. היא גובלת עם רומניה בצפון (608 ק"מ), עם הים השחור (354 ק"מ) במזרח, עם טורקיה (240 ק"מ) ויוון (494 ק"מ) מדרום, ועם מקדוניה הצפונית (148 ק"מ) וסרביה (318 ק"מ) במערב.
המטבח הבולגרי
מבין הגבינות ניתן למנות את הקשקבל, והגבינה המלוחה המכונה בישראל גבינה בולגרית.
יסוד הקהילה ותחת האימפריה הבולגרית
מתקופת האימפריה הבולגרית השנייה קיימות עדויות ראשוניות רבות להתיישבות יהודים בבולגריה. היהודים התרכזו בבירה טרנובו וזכו לחופש פולחן ומסחר, שהיו חריגים לעת ההיא באירופה. החופש היחסי לו זכו בני הקהילה גרם לכך שבראשית המאה ה-13 קרא האפיפיור גרגוריוס התשיעי למסע צלב כנגד איוון אסן השני, קיסר בולגריה. על מעמדם של היהודים בעת הזו ניתן ללמוד גם מנישואיו של איוון אלכסנדר, קיסר בולגריה לשרה או תמרה בת הקהילה היהודית מטרנובו אשר התנצרה והפכה למלכה תיאודורה.
קרב חוליאפולה
קרב חוליאפולה (באוקראינית: Бої за Гуляйполе) הוא קרב בין הכוחות המזוינים של הפדרציה הרוסית ולבין הכוחות המזוינים של אוקראינה בעיר חוליאפולה, במרכז מחוז זפוריז'יה שבאוקראינה. בעקבות השתלטות רוסיה על רובו של המחוז בתחילת הפלישה הרוסית לאוקראינה, העיר הפכה לעיר הסמוכה לגבול בין השטח שכבשה רוסיה לשטח שנשאר תחת שלטון אוקראיני. הקרב היה חלק מהמתקפה בדרום אוקראינה של הפלישה הרוסית לאוקראינה.
מהלך הקרב
בתחילת 2023, בעיר נשארו כ-2300 אזרחים. הכוחות הרוסיים המשיכו להחזיק בעמדות הגנה. ההפגזות נמשכו.
אליפות אירופה בכדורסל עד גיל 16
ישראל החלה להשתתף באליפות עוד משנתה הראשונה, והישגה המשמעותי ביותר היה המקום השלישי ב-1997.
אמפולקס קומפרסה
תיאור
לצרעת אמפולקס קומפרסה גוף בצבע כחול-ירקרק מתכתי, כאשר הפרק הראשון של הרגלים האחוריות בצבע אדום. הנקבה באורך של כ-22 מ"מ, הזכר קטן ממנה וללא מערכת עוקץ.
סדמיצ'י קג'יאוקה
ביוגרפיה
קג'יאוקה דיווח על הכישלון למפקדו שיגיושי אינואואה. ב-23 בדצמבר יצא קג'יאוקה להתקפה שנייה, הוא הפיק את לקחי המתקפה הראשונה, והצטייד בנושאת מטוסים. הוא הפציץ בברוטליות את האי כדי לרכך אותו לקראת המתקפה, וכוחותיו נחתו בלילה כדי להקשות על התותחים האמריקאיים לפגוע בהם. הנחיתה על החוף הדרומי של האי וייק החלה בשעה 02:35, עם החפתן של שתי ספינות פטרול על השונית המקיפה את האי. במקביל, עלו נחתות נוספות על החוף באי וילקס. יחידות ההגנה האמריקאיות התפרסו במהירות בעמדותיהם, ופתחו באש על ספינות הפטרול שכעת צוותיהן היו עסוקים בפריקת הנחתים והיו למטרה נייחת במרחק 450 מטרים מהחוף. הספינות החלו לעלות באש וצוותיהן החלו יורדים מהספינה ביחד עם הנחתים, ובכך הוסיפו למספרם. לאחר לחימה עיקשת שנמשכה עד צהרי יום המחרת, נכנע חיל המצב האמריקאי.
רוצחי פרח הירח (סרט)
קדם הפקה וליהוק
ביוני 2019 הוכרז כי "סרטי פרמאונט" רכשה את זכויות הפצת הסרט. ב-26 ביולי 2019, סקורסזה נסע לקמפוס אוסייג' בפאווהוסקה, שבאוקלהומה, במטרה להיפגש עם מנהיג שבט האוסייג', ג'פרי סטנדינג ביר, ולנהל איתו משא ומתן על עזרתם של בני השבט בהפקת הסרט. מספר ימים לאחר מכן, פורסם כי דה נירו הצטרף לצוות השחקנים ואושר שצילומי הסרט יתחילו בקיץ 2020.
מלחמת האזרחים האנגלית
הפרלמנט במסגרת החוקתית האנגלית
לפני הלחימה, לפרלמנט האנגלי לא היה תפקיד קבוע במערכת הממשל, אלא פעל כוועדה מייעצת זמנית - שמזומנת על ידי המלך בכל עת שיזדקק לתקציבים נוספים, ושהוא יכול לפזר בכל זמן. מכיוון שהאחריות לאיסוף כספים הייתה בידי האצולה, המלכים האנגלים הזדקקו לסיוע של שכבת אוכלוסייה זו על מנת להבטיח את זרימת הכספים. אם האצולה הייתה מסרבת לאסוף כספים עבור המלך, הוא לא היה יכול להכריח אותם לעשות זאת. בפרלמנטים יכלו נציגי האצולה להיפגש, להתדיין ולהגיש למלך הצעות מדיניות המנוסחות כהצעות חוק. אך לנציגים אלה לא הייתה דרך לאכוף את רצונם על המלך - חוץ מאשר במניעת משאבים כספיים אותם היה צריך על מנת לבצע את תוכניותיו.
שלטון אישי והמרד בסקוטלנד
צ'ארלס נאלץ להפסיק את השימוש בספר התפילה שלו ולכנס אספה כללית של הכנסייה הסקוטית בגלאזגו בנובמבר 1638. האספה לא רק שדחתה את ספר התפילות אלא אף קבעה כי משרת הבישוף היא לא חוקית. צ'ארלס דרש כי החלטות האספה יבוטלו; הסקוטים סירבו, והצדדים החלו לגייס צבאות.
הפרלמנט הארוך
בתחילת ינואר 1642, בלוויית 400 חיילים, ניסה צ'ארלס לעצור חמישה חברי פרלמנט בעוון בגידה. ניסיון זה נכשל. כאשר החיילים נכנסו לפרלמנט, צ'ארלס שאל את דובר הבית למיקומם של החמישה. הדובר, ויליאם לנת'אל, ענה לו כי אין הוא יודע דבר מלבד מה שהפרלמנט, שהוא משרתו, אומר לו; במילים אחרות, הוא הצהיר על עצמו כמשרת של הפרלמנט, ולא של המלך.
בעיות מקומיות
בקיץ 1642 בעיות לאומיות אלה הביאו לגיבוש של הצדדים הלוחמים. ההתנגדות לצ'ארלס גם התעוררה בשל בעיות מקומיות רבות. למשל, היישום של תוכניות לשיפור קרקע ב"פנס" (ביצות במזרח אנגליה) גזלו את פרנסתם של אלפי בני אדם. המלך נחשב כמאוד לא רגיש ועובדה זו הייתה חשובה בהתייצבות חלק גדול ממזרח אנגליה לצד הפרלמנט. תחושה זו הביאה איתה אנשים חשובים כמו הדוכס ממנצ'סטר ואוליבר קרומוול, יריבים חשובים של המלך בעתיד.
מלחמת האזרחים האנגלית הראשונה
ב-1643 כוחות המלך ניצחו באדלטון מור, ורכשו שליטה על רוב יורקשייר. בקרבות נוספים שוב לא היו תוצאות ברורות, אך באופן כללי הנטייה בחלק הראשון של המלחמה הייתה לטובת כוחות המלך. בשנה זאת אוליבר קרומוול יצר את גדוד "צדי-הברזל" (Ironsides), יחידה בעלת משמעת חזקה שבה המנהיגות הצבאית שלו באה לידי ביטוי. בעזרתם, הוא ניצח בקרב גינסבורו ביולי. נקודת המפנה לטובת הפרלמנטרים הייתה בסוף קיץ ותחילת סתיו 1643, כאשר צבאו של דוכס אסקס הכריח את המלך להפסיק את המצור על גלוסטר, ניצח בקרב ניובורי (20 בספטמבר 1643), ושב מנצח ללונדון. כוחות פרלמנטרים אחרים ניצחו בקרב ווינצבי, וקיבלו שליטה על לינקולן. צ'ארלס השיג הפסקת אש באירלנד, על מנת לשחרר כוחות ללחימה, ואילו הפרלמנט הציע ויתורים לסקוטים תמורת סיוע.
היסטוריוגרפיה של מלחמת האזרחים האנגלית
במשך רוב המאה העשרים, שתי אסכולות שלטו בכיפה ביחס להסברים תאורטיים של מלחמת האזרחים: ה"וויגים" והמרקסיסטים. שניהם הסבירו את מאורעות המאה ה-17 באנגליה במונחים של מגמות ארוכות-טווח.
הלל דלסקי
Dickens and the Art of Analogy
דיקנס ואמנות האנלוגיה הוא ספרו השני של דלסקי שיצא לאור ב-1970. דיקנס כתב ספרים רבים, אך דלסקי בחר בשמונה המייצגים תקופות שונות בכתיבתו: בתקופה האחרונה כתב את "בית קדרות", "דוריט הקטנה", "תקוות גדולות", ו"ידידנו המשותף". לדעת דלסקי ארבעת הרומנים האלה הם הטובים ביותר של דיקנס, ושנים מביניהם (הראשון והאחרון) הם בין הגדולים ביותר במאה התשע עשרה.
Joseph Conrad: The Way of Dispossession
קונרד כתב מספר רב של רומנים, אך דלסקי מתרכז בניתוח מפורט של שמונה טקסטים בלבד, ביניהם החשובים ביותר לדעתו "נוסטרומו", "הסוכן החשאי" ו-"לנגד עיניים מערביות".
Thomas Hardy and Paradoxes of Love
ספרו זה של דלסקי ראה אור ב-1997, ודן בשבעה רומנים של תומאס הרדי. הרדי האמין שגבר מתאהב כאשר הוא נעשה ער לריקנות בתוך עצמו, ומנסה למלא את החלל. במרכז רוב הרומנים עומדת אישה שמתאהבת בשני גברים שהם הפכים אחד של השני, למשל טיפוס של דון ז'ואן כנגד איש צנוע וביישן. במספר רומנים גם תוארה אישה שכל כך מסופקת בעצמה שאינה מסוגלת להתמסר ביחסי מין. הרדי היה הסופר הראשון בספרות האנגלית שכתב במפורט על נושא המין, ובכך קדם לדייוויד הרברט לורנס.